วันอังคารที่ 13 กรกฎาคม 2564
ชัยวุฒิ- ผบช.สอท. เตือนอย่าแชร์ข่าวปลอมรัฐเก็บภาษีวัคซีนโมเดอร์นา
ชัยวุฒิ- ผบช.สอท. เตือนอย่าแชร์ข่าวปลอมรัฐเก็บภาษีวัคซีนโมเดอร์นา
“ชัยวุฒิ”รมว.ดีอีเอสร่วมผบช.สอท.เตือนประชาชนอย่าหลงเชื่อแชร์ข่าวปลอมรัฐบาลเรียกเก็บภาษีวัคซีนโมเดอร์นาประสานตำรวจเตรียมดำเนินคดีมือโพสต์และผู้ร่วมขบวนการกว่า10รายหลังตรวจสอบชัดเจนพบมีเจตนาดิสเครดิตกระบวนการจัดซื้อวัคซีนของรัฐบาลเกิดความเสียหายต่อการแก้ปัญหาแพร่ระบาดโควิด-19
เมื่อวานนี้(12ก.ค. 64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้ร่วมแถลงข่าวกับพล.ต.ท.กรไชยคล้ายคลึงผู้บัญชาการตำรวจสืบสวนสอบสวนอาชญากรรมทางเทคโนโลยี(บช.สอท.)เตรียมดำเนินคดีถึงที่สุดกับดร.ลอยชุนพงษ์ทองรวมทั้งผู้ร่วมขบวนการเผยแพร่ข่าวปลอมผ่านคลิปวิดีโอว่ารัฐบาลเก็บภาษีวัคซีนโมเดอร์นา100%
นายชัยวุฒิกล่าวว่าตามที่มีการการเผยแพร่คลิปวิดีโอที่เสนอข้อมูลว่ารัฐบาลเรียกเก็บภาษีวัคซีนโมเดอร์นารวมแล้วสูงกว่า100%ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับกรมศุลกากรกลุ่มสารนิเทศการคลังและกรมสรรพากรกระทรวงการคลังพบว่าประเด็นดังกล่าวนั้นเป็นข้อมูลเท็จ
โดยจากการตรวจสอบพบว่ามีการทำกันเป็นขบวนการโดยผู้โพสต์ต้นทางคือดร.ลอยและมีผู้ร่วมขบวนการเผยแพร่ข้อมูลเท็จ/บิดเบือนนี้อีกกว่า10รายเพื่อหวังผลดิสเครดิตกระบวนการจัดซื้อวัคซีนของรัฐบาลทำให้ประชาชนตื่นตระหนกเกิดความเสียหายต่อกระบวนการแก้ปัญหาแพร่ระบาดโควิด
“เมื่อตรวจสอบแล้วว่าเป็นข่าวปลอมชัดเจนก็จะมีความผิดตามพ.ร.บ.คอมพิวเตอร์ฯและพ.ร.ก.การบริหารราชการในสถานการณ์ฉุกเฉินพ.ศ. 2548ซึ่งทางกระทรวงดิจิทัลฯได้ประสานงานกับสำนักงานตำรวจแห่งชาติ(สตช.)และสำนักงานสืบสวนสอบสวนอาชญากรรมทางเทคโนโลยี(สอท.)โดยจะดำเนินคดีให้ถึงที่สุดกับขบวนการเผยแพร่ข่าวปลอมข้างต้นทั้งในส่วนของผู้โพสต์และผู้แชร์”นายชัยวุฒิกล่าว
นายชัยวุฒิกล่าวเพิ่มเติมว่าจากการประสานงานไปยังกรมศุลกากรกลุ่มสารนิเทศการคลังกระทรวงการคลังได้ตรวจสอบและชี้แจงว่าไม่มีการเรียกเก็บภาษีนำเข้าวัคซีนทุกประเภทอตามที่มีกระแสข่าวตามสื่อสังคมออนไลน์โดยปัจจุบันการนำเข้าวัคซีนและอุปกรณ์การแพทย์ต่างๆได้รับการยกเว้นการเก็บภาษีนำเข้าให้เหลือ0%ทั้งหมดอยู่แล้ว
นอกจากนี้ที่ผ่านมาครม.ได้มติเห็นชอบให้ขยายเวลายกเว้นอากรศุลกากรสำหรับของที่นำเข้ามาใช้ในการรักษาวินิจฉัยหรือป้องกันโรคติดเชื้อไวรัสโควิด-19ตามรายการที่กระทรวงสาธารณสุขกำหนดเพื่อดูแลและเยียวยาผลกระทบจากการแพร่ระบาดของโควิด-19ซึ่งจะทำให้ไม่ต้องเสียอากรนำเข้าจนถึงเดือนมีนาคม2565
อีกทั้งกรมสรรพากรได้ให้ข้อมูลเพิ่มเติมว่าตามมาตรา81 (1)(ญ)แห่งประมวลรัษฎากรการให้บริการรักษาพยาบาลของสถานพยาบาลตามกฎหมายว่าด้วยสถานพยาบาลได้รับการยกเว้นภาษีมูลค่าเพิ่มดังนั้นโรงพยาบาลเอกชนจึงได้รับการยกเว้นภาษีมูลค่าเพิ่มและจะไม่สามารถเรียกเก็บภาษีมูลค่าเพิ่มจากวัคซีนทางเลือกที่ให้บริการแก่ประชาชนได้
ขณะที่ล่าสุดองค์การเภสัชกรรม(อภ.)ได้ออกแถลงการณ์กรณีถูกกล่าวหาบวกกำไรหรือภาษีวัคซีนทางเลือก"โมเดอร์นา"เข้าไปในราคาขายโดยระบุว่าการกำหนดราคาขายวัคซีนโมเดอร์นาให้กับโรงพยาบาลเอกชนที่ราคา1,100บาทต่อโดสนั้นเป็นราคาที่มาจากราคาวัคซีนที่อภ.ได้รับจากบริษัทซิลลิคฟาร์มาซึ่งเป็นตัวแทนจำหน่ายของผู้ผลิตโดยตรงรวมกับภาษีมูลค่าเพิ่มและได้รวมกับค่าใช้จ่ายส่วนอื่นๆอาทิค่าเก็บรักษาค่าขนส่งค่าประกันภัยรายบุคคลเพื่อให้ความคุ้มครองกับผู้ที่ได้รับการฉีดวัคซีนทางเลือกโมเดอร์นากรณีที่อาจมีอาการไม่พึงประสงค์
“ดังนั้นขอให้ประชาชนอย่าหลงเชื่อข้อมูลข่าวปลอมที่อ้างว่ารัฐบาลเรียกเก็บภาษีวัคซีนโมเดอร์นารวมแล้วสูงกว่า100%ทำให้ประชาชนต้องแบกรับภาษีมูลค่าเพิ่มทำให้วัคซีนทางเลือกมีราคาแพงและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆเพราะจะสร้างความตื่นตระหนกและความเสียหายต่อส่วนรวม”นายชัยวุฒิกล่าว
ทั้งนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและสายด่วน:ศูนย์บริการข้อมูลภาครัฐเพื่อประชาชน1111ต่อ87
***********